Καμίλο Μπένσο, Κόμης του Καβούρ

Ο Καμίλο Πάολο Φιλίπο Τζούλιο Μπένσο, Κόμης του Καβούρ (ιταλικά: Camillo Paolo Filippo Giulio Benso, 10 Αυγούστου 1810 - 6 Ιουνίου 1861), ευρύτερα γνωστός ως Καβούρ, ήταν ένας Ιταλός πολιτικός και ηγετική φιγούρα του αγώνα για την ιταλική ενοποίηση. Ήταν ο ιδρυτής του αρχικού Φιλελεύθερου Κόμματος και Πρωθυπουργός του Βασιλείου του Πεδεμόντιου-Σαρδηνίας, μια θέση που διατήρησε (εκτός μιας περιόδου έξι μηνών) κατά τη διάρκεια του Δευτέρου Ιταλικού Πολέμου της Ανεξαρτησίας και τους αγώνες του Τζουζέπε Γκαριμπάλντι να ενώσει την Ιταλία. Μετά την ανακήρυξη του ενωμένου Βασιλείου της Ιταλίας, ο Καβούρ ανέλαβε το αξίωμα του Πρωθυπουργού της Ιταλίας. Απεβίωσε τρεις μήνες μετά την ανάληψη των καθηκόντων του, χωρίς να προλάβει να δει την ενσωμάτωση της Βενετίας και της Ρώμης στο νεοσύστατο κράτος.

Παραπομπές

Πρωθυπουργοί της Ιταλίας